text: पाकिस्तानी सेना के प्रमुख जनरल कमर जावेद बाजवा का कहना है कि पाकिस्तान कश्मीर मुद्दे, परमाणु आपूर्तिकर्ता समूह और शंघाई सहयोग संगठन के विस्तार को लेकर अविचल समर्थन के लिए अपने सदाबहार सहयोगी चीन का ‘कर्जदार’ है। यदि वाकई ऐसा कुछ हुआ है तो फिर पाकिस्तान को समझना होगा कि कर्ज उतारते-उतारते अच्छे-अच्छों के घर-मकान तक बिक जाते हैं। ऐसे में चीन तो उस रंगदार व्यवसायी की तरह है जो न सिर्फ कर्ज देना जानता है बल्कि उसे कर्ज उगाही करना भी आता है।